
T  E  HOE  ARATAI 


NO  ÏE  MAU  TAATA  I  ROTO  I  TE  EKALESIA 
A  IESU  MESIA  I  TE  FEIA  M04A  1 
TE  MAU  MAHANA  HOPEA 


NEI. 


Papaihta  e  IOSEPHA 
HETA,  i  Tahiti,  i  te 
Matapiiti  1901,  e  i  Faa- 

APlHIA  E  FAARAHIHIA  E 

VILIAMU  SETEMILA 
1  te  Matahiti  1910. 


Neia  i  te  piha  neneiraa  a  te  Ekalesia  a  lesu  Mesia  i  te  Feia  Mo‘a 
i  te  Mau  Mahana  Hopea  Nei,  i  Papeete  Tahiti,  i  te  Matahiti  1910. 


Omuaraa  Farau. 


Ua  papaihia  teie  nei  parau  iti  e  te  mau  tavini  o  te  Atua  i 
tonohia  mai  e  te  mau  aposetolo  a  Iesu  Mesia  e  poro  haere  i  te 
Evanelia,  ei  tauturu,  ei  aratai  i  te  feia  mo‘a  i  te  Ekalesia  a  Iesu 
Mesia  i  te  Mau  Mahana  Hopea  Nei,  no  tô  mea  i  te  mau  mahana  i 
mairi  a‘e  nei  ia  parahi  matoU  i  te  mau  amaa  o  te  Ekalesia,  ua  ite 
matou  i  te  peapea  e  tupu  pinepine  i  teie  nei  ohipa  e  tera  ohipa,  e 
te  ite  ore  te  taata  i  ta  ratou  ohipa  i  parauhia  mai  e  te  Atua  i  roto 
i  ta’na  ra  ture. 

E  i  teie  nei,  te  papai  nei  matou  i  teie  nei  mau  parau  rii  ei 
liaapapu  i  te  ohipa  i  roto  i  teie  nei  mau  ture.  Te  parau  atu  nei 
matou  ia  outou,  a  taio  pinepine  outou  i  te  parau  i  roto  i  teie  nei 
buka  iti,  ei  haamaramarama  i  to  outou  na  mau  mana‘o,  e  mara- 
marama’i  outou. 

Tiurai,  1910. 


Te  01)ipa  a  te  IVIaLi  Taata  Toroa 
i  I^oto  i  te  Ekalesia. 


TE  OHIPA  A  TE  PERESIBUTERO. 

1.  E  iva  ahuru  ma  ono  peresibutero  i  roto  i  te  ptipu  hoê. 

2.  Tei  te  peresideni  e  na  tauturu  o  te  phpu  peresibutero  te 
hi‘opoa  ia  ratou  ia  ore  ratou  e  rave  haumani  noa  i  te  ohipa.  Tei 
ia  ratou  hoi  i  te  haapii  atu  i  te  mau  peresibutero  i  ta  ratou  ohipa, 
e  te  farerei  pinepine  ia  ratou  i  roto  i  te  amuiraa  hoê  ma  te  imi  noa 
e  te  feruri  maite  i  te  mau  ravea’toa  e  oti  nehenehe  te  tuhaa  ohipa 
i  tuuhia  mai  i  roto  i  to  ratou  rima.  E  hi‘opoa  maite  hoi  te  pere- 
sibutero  tiai,  ia  rave  te  peresibutero  i  ta’na  ohipa  mai  tei  au  i  te 
tavini  o  te  Atua. 

3.  Ia  faatoroahia  te  peresibutero  e  te  mana  o  te  Varua  Mai- 
tai  tei  roto  i  te  taata  o  tei  tuu  i  te  rima  i  nia  ia’na  ra. 

4.  Eiaha  te  hoê  taata  ia  faatoroahia  i  te  toroa  peresibutero, 
maori  râ  e  tia  na  mua  taua  faatoroaraa  ra  i  te  faatiahia  e  te  amaa 
o  te  Ekalesia  i  roto  i  te  hoê  pureraa. 

5.  Tei  te  peresibutero  te  faatere  i  te  mau  pureraa  atoa,  mai 
tei  au  i  te  aratai  o  te  Varua  Maitai,  te  mau  faaueraa  e  te  mau 
heheuraa  a  te  Atua. 

6.  Tei  te  peresibutero  te  haapii  atu  e  te  faataa  atu  i  te  Eva- 
nelia,  te  faaitoito  atu  i  te  taata  atoa  e  te  tiai  i  te  Ekalesia. 

7.  Tei  te  peresibutero  te  bapetizo  atu  i  te  taata,  e  tuu  i  te 
rima  no  te  horoaraa  i  te  Varua  Maitai,  e  no  te  faaôraa  i  te  taata  i 
roto  i  te  Ekalesia. 

8.  Tei  te  peresibutero  te  haamaitai  i  te  oroa  no  te  Fatu. 

9.  Tei  te  peresibutero  te  faatoroa’tu  i  te  vetahi  atu  â  mau 
peresibutero,  te  tahu‘a,  te  haapii,  e  te  diakono;  eiaha  râ  te  taata 
ia  faatoroahia  maori  râ  e,  i  roto  i  te  hoê  na  amuiraa  rarahi  o  te 
Ekalesia. 

10.  Tei  te  peresibutero  te  rave  tamau  i  ta’na  ohipa  i  roto  i 
te  amaa  o  te  Ekalesia. 

11.  Ia  rave  te  peresibutero  i  ta’na  ohipa  i  raro  a‘e  i  te  faa- 
tereraa  o  te  peresibutero  tiai. 

TE  OHIPA  A  TE  TAHU‘A. 

1.  E  maha  ahuru  ma  vau  tahu‘a  i  roto  i  te  piipti  hoê. 

2.  O  te  episekopo  te  peresideni  o  te  ptipti  tahu‘a. 

3.  Tei  te  peresideni  o  te  puph  tahu‘a  te  hi‘apoa  ia  ratou  ia 
ore  ratou  ia  rave  faahaumani  noa  i  te  ohipa.  Tei  ia’na  te  haapii 
atu  i  te  mau  tahu‘a  i  ta  ratou  mau  ohipa  e  te  farerei  pinepine  ia 
ratou  i  roto  i  te  amuiraa  hoê,  ma  te  imi  noa  e  te  feruri  maite  i  te 
mau  ravea  atoa  e  oti  nehenehe  i  te  tufaa  ohipa  i  tuuhia  mai  i  roto 
i  to  ratou  rima  ma  te  hapa  ore.  E  hi‘opoa  maite  hoi  te  peresibu- 
tero  tiai  ia  rave  te  tahu‘a  i  ta’na  ohipa  mai  tei  au  i  te  tavini  o  te 
Atua. 

4.  Ua  faatoroahia  te  tahu‘a  e  te  mana  o  te  Yarua  Maitai  tei 
roto  i  te  taata  o  tei  tuu  i  te  rima  i  nia  ia’na. 

5.  Tei  te  tahu‘a  te  faatere  i  te  mau  pureraa,  a  tufa  atu  ai  i 
te  mau  tufaa  a‘oraa  na  te  mau  taeae,  mai  te  mea  aore  ïa  e  peresi- 
butero  i  roto  i  te  vahi  e  parahihia  e  te  Ekalesia. 

6.  Tei  te  tahu‘a  te  mataitai  haere  i  te  feia  mo‘a  atoa  i  roto  i 
to  ratou  mau  utuafare,  mai  te  faaitoito  atu  ia  ratou  e  te  haapao  i 
to  ratou  mau  pure  fetii,  e  te  mau  pure  moe,  e  te  mau  ohipa  atoa  o 
te  utuafare.  Teie  te  tahi  pae  o  taua  mau  ohipa  ui  o  te  utuafare 
ra:  Ia  faaamu  e  ia  faaahu  maite  te  taata  i  to’na  utuafare,  ia  ti- 
faifaihia  te  ahu  motu  o  te  tamarii,  eiaha  ia  faatiahia  te  tamarii  ia 
hauti  haere  tahaa  noa  ia  faaahu-maitai-hia  râ  ratou,  ia  horoi-roa- 
hia  te  mata  i  te  pape,  e  ia  paherehia  te  rouru  i  te  mau  mahana 
atoa  ra.  la  na  reira  hoi  na  metua  ia  raua  iho  e  tia’i,  ia  riro  raua 
ei  aveia  maitai  no  te  mau  tamarii.  Ia  mâ  maitai  te  utuafare, 
eiaha  ei  repo  i  nia  i  te  tahua,  e  te  ahu  repo  i  te  vai-hupehupe-raa 
i  tera  vahi  e  i  tera  vahi;  ia  haapaohia  râ,  te  tahi  vahi  moe  ei  vai- 
raa  no  te  ahu  repo.  Ia  faanehenehehia  te  roi  ma  te  ahu  tapoi  mâ 
i  nia  iho;  ia  haapaohia  hoi  te  tahi  vahi  ei  vairaa  maa,  te  tahi  vahi 
ei  vairaa  taihaa  rave  ohipa,  e  te  tahi  vahi  ei  vairaa  no  tera  rnea,  e 
no  tera  mea. 

7.  Tei  te  tahu‘a  te  a‘oraa’tu,  e  te  haapii  atu,  e  te  faataa  atu 
i  te  Evanelia,  e  te  faaitoito  atu  i  te  mau  taata  atoa. 

8.  E  tia  ia’na  ia  bapetizo  atu  i  te  taata  e  ia  haamaitai  i  te 
oroa  o  te  Fatu. 

9.  E  tia  hoi  i  te  tahu‘a  ia  faatoroa’tu  ia  vetahi  atu  â  tahu‘a, 
e  te  haapii,  e  te  diakono. 

10.  Aita  to  te  tahu‘a  e  mana  ia  tuu  i  te  rima  no  te  horoaraa 
atu  i  te  Varua  Maitai,  e  te  faaôraa’tu  i  te  taata  i  roto  i  te  Ekalesia. 

11.  E  tia  i  te  tahu‘a  i  a‘ohaere  i  te  Evanelia,  mai  te  inea  ua 
tonohia  oia  e  te  Ekalesia. 

12.  Tei  te  tahu‘a  te  tauturu  atu  i  te  peresibutero  i  roto  i 
ta’na  mau  ohipa,  mai  te  mea  ua  anihia  oia  e  tauturu  mai. 

13.  Ia  rave  te  tahu‘a  i  ta’na  mau  ohipa  atoa  i  raro  a‘e  i  te 
faatereraa  o  te  peresibutero  tiai. 

TE  OHIPA  A  TE  HAAPII. 

1.  E  piti  ahuru  ma  maha  haapii  i  roto  i  te  pilpii  hoê. 

2.  Tei  te  peresideni  e  na  tauturu  o  te  piipti  haapii,  te  hi‘o- 
poa  ia  ratou  ia  ore  ratou  ia  rave  taahaumani  noa  i  te  ohipa.  Tei 
ia  ratou  hoi  te  haapii  i  ta  ratou  mau  ohipa,  e  te  farerei  pinepine 
ia  ratou  i  roto  i  te  amuiraa  hoê,  mai  te  imi  noa  e  te  feruri  maite  i 
te  mau  ravea  atoa  e  oti  nehenehe  te  tufaa  ohipa  i  tuuhia  mai  i 
roto  i  to  ratou  rima  ma  te  hapa  ore.  E  hi‘opoa  maite  hoi  te  pere- 
sibutero  tiai  ia  rave  te  haapii  i  ta’na  ohipa,  mai  tei  au  i  te  tavini 
o  te  Atua. 

3.  Tei  te  haapii  te  faatere  i  te  mau  pureraa,  a  tufa  atu  ai  i 
te  mau  tufaa  a‘oraa  na  te  mau  taeae,  mai  te  mea  aore  e  peresibu- 
tero  e  aore  hoi  e  tahu‘a  i  te  vahi  i  parahihia  e  te  Ekalesia  ra. 

4.  Tei  te  haapii  te  tiai  maite  i  te  Ekalesia  i  te  mau  mahana 
atoa,  a  parahi  mau  i  roto  i  te  Ekalesia  i  te  faaitoito  i  te  mau 
melo  ra. 

5.  Tei  te  haapii  te  hi‘opoa  maite  ia  ore  ia  tupu  te  ino  i  roto 
i  te  Ekalesia,  ia  ore  ia  iita  te  aau  o  te  mau  melo  te  tahi  i  te  tahi; 
ia  ore  hoi  te  haavare,  te  faahapa  noa,  te  faaino,  e  te  eiâ  ia  vai  i 
roto  i  te  mau  melo  o  te  Ekalesia. 

6.  Tei  te  haapii  te  hi‘opoa  ia  ore  ia  faaruehia  te  mau  putu- 
puturaa;  ia  tairuru  pinepine  râ  te  Ekalesia;  e  hi‘opoa  oia  i  te 
mau  melo  atoa  ia  rave  maite  ratou  atoa  i  ta  ratou  ohipa.  la  ore 
râ  ratou  ia  rave  maite  i  ta  ratou  mau  ohipa,  e  faaite  atu  te  haapii 
i  te  peresibutero  tiai,  e  na’na  e  tono  atu  i  te  tahi  mau  haapii  e 
faatitiaifaro  i  taua  peapea  ra. 

7.  Tei  te  mau  haapii  te  faaaraararaa’tu  e  te  faaitoito  i  te 
taata’toa,  te  faataa’tu,  e  te  haapii  atu  i  te  Evanelia,  e  te  parau 
noa’tu  i  te  taata’toa  e  haere  mai  i  te  Mesia. 

8.  Eiaha  râ  te  haapii  e  tonohia  ia  a‘ohaerei  te  Evanelia.  E 
rave  tamau  te  haapii  i  ta’na  ohipa  i  roto  i  te  amaa  o  te  Ekalesia 
tei  reira  to’na  i‘oa  i  te  papairaahia. 

9.  Mai  te  mea  ua  tupu  te  tama‘i  e  te  tairoiro,  te  taero  ava, 
te  tuhi,  te  faaino,  te  eiâ,  te  puhipuhi  avaava,  e  te  tahi  atu  â  mau 
peu  ino  mai  te  reira  te  huru  i  roto  i  te  mau  melo  o  te  Ekalesia,  tei 
te  haapii  te  faahau  i  te  feia  tama‘i  a  faaitoito  atu  ai  i  te  feia  rave 
peu  ino  ia  haapao  maitai.  Ia  ore  ratou  e  haapao  i  ta’na  parau  e 
faaite  atu  te  haapii  i  te  peresibutero  tiai  i  to  ratou  huru,  e  na’na  e 
haaputuputu  i  te  Autahu‘araa  e  feruri  i  taua  parau  ra. 

10.  E  tia  i  te  haapii  ia  opere  i  te  oroa,  mai  te  mea  ua  anihia 
mai  oia  e  te  peresibutero  ia  na  reira. 

11.  Aita  a  te  haapii  e  mana  ia  bapetizo,  ia  tuu  i  te  rima,  e 
ia  haamaitai  i  te  oroa. 

12.  Mai  te  mea  ua  rahi  te  ohipa,  e  tia  i  te  haapii  ia  ani  atu  i 
te  diakono  ia  tauturu  mai  ia’na. 

13.  la  rave  te  haapii  i  ta’na  mau  ohipa  atoa  i  raro  a‘e  i  te 
1‘aatereraa  o  te  peresibutero  tiai. 

TE  OHIPA  A  TE  D1AK0N0. 

1.  Hoê  ahuru  ma  piti  diakono  i  roto  i  te  ptipti  hoê. 

2.  Tei  te  peresideni  e  na  tauturu  o  te  ptipii  diakono  te  hi‘opoa 
ia  ratou  ia  ore  ratou  ia  rave  faahaumani  noa  i  ta  ratou  ohipa.  Tei 
ia  ratou  hoi  te  haapii  atu  i  te  mau  diakono  i  ta  ratou  mau  ohipa,  e 
te  farerei  pinepine  ia  ratou  i  roto  i  te  mau  amuiraa  hoê,  mai  te 
imi  noa  e  te  feruri  maite  i  te  mau  ravea’toa  e  oti  nehenehe  ma  te 
hape  ore  te  tufaa  ohipa  i  tuuhia  i  roto  i  to  ratou  rima.  E  hi‘opoa 
maite  hoi  te  peresibutero  tiai  ia  rave  te  diakono  i  ta’na  ohipa  mai 
tei  au  i  te  tavini  o  te  Atua. 

3.  Tei  te  mau  diakono  te  faaaraara’tu,  e  ia  faaitoito  atu  i 
te  taata’toa,  te  faataa’tu  e  te  haapii  atu  e  haere  mai  i  te  Mesia. 

4.  Eiaha  te  diakono  ia  tonohia  ia  a‘ohaere  i  te  Evanelia.  E 
rave  tamau  te  diakono  i  ta’na  ohipa  i  roto  i  te  amaa  o  te  Ekalesia 
tei  reira  to’na  i‘oa  i  te  papairaahia. 

5.  Tei  te  diakono  te  haapao  maitai  i  te  fare  pureraa  i  te 
mau  mahana  atoa,  ia  titiaifaro  te  mau  parahiraa,  ia  mâ  maitai  te 
ahu  no  te  terono,  e  ia  hohora  titiaifaro  i  nia  iho  i  te  terono,  ia 
anaana  te  mau  hi‘o  mori,  e  ia  ii  te  mau  mori  i  te  mori  arahu,  ia 
ineine  noa’i  ia  tutuihia  ra. 

6.  Tei  te  diakono  te  pate  i  te  o‘e. 

7.  Tei  te  diakono  te  tiai  i  te  uputa  o  te  fare  purelaa  a  hi‘o- 
poa  maite  i  te  taata  atoa,  ia  iriti  ratou  atoa  i  to  ratou  mau  taupoo 
i  te  tomoraa  i  roto  i  te  fare,  (e  vaiiho  te  mau  tuahine  i  te  taupoo  i 
nia  i  te  upoo),  e  ia  parahi  ratou  mai  te  liau  e  te  maniania  ore.  Ia 
parau  atu  te  diakono  i  te  feia  maniania  e  te  hautiuti  noa  ia  mamu 
ratou  e  ia  faaea  ratou  i  te  hauti,  mai  te  mea  aore  ratou  i  haapao  i 
ta’na  parau,  e  aratai  atu  ai  oia  ia  ratou  i  rapae  au  i  te  fare.  E 
mai  te  mea  hoi  e,  ua  oti  te  himene  matamua  e  te  pure  noa  ra  te 
orometua,  eiaha  te  diakono  e  faatia  i  te  taata  ia  tomo  i  roto  i  te 
fare  i  reira,  (maori  râ  e,  te  mairi  noa  nei  te  ua);  ia  tapea  maite 
râ  oia  i  te  opani,  e  ia  oti  te  pure,  e  tuu  oia  i  te  opani  ia  tomo  ratou 
i  roto  i  te  fare  ra. 

8.  Tei  te  diakono  te  tauturu  atu  i  te  haapii  i  roto  i  ta’na 
mau  ohipa,  mai  te  mea  ua  anihia  oia  e  tauturu  mai. 

9.  Aita  to  te  diakono  e  mana  ia  bapetizo,  ia  tuu  i  te  rima, 
e  ia  haamaitai  i  te  oroa. 

10.  Mai  te  mea  ua  ite  te  diakono  e,  ua  rave  te  hoê  melo  i  fce 
ohipa  ino,  e  aore  taua  taata  ra  i  rave  i  te  ino  e  faaite  atu  i  te  pere- 
sibutero  tiai,  eiaha  te  diakono  e  liuna  i  taua  ohipa  ra,  ia  faaite  atu 
râ  oia  i  te  peresibutero  tiai,  e  na’na  e  tono  atu  i  te  haapii  e  faa- 
titiaifaro  i  te  reira.  Ia  tiai  te  autahu‘araa  o  te  Ekalesia  mai  te 
ona  e  tiai  i  ta’na  tao‘a  ia  ore  ia  ino. 

TE  OHIPA  A  TE  PERESIBUTERO  TIAI. 

1.  Tei  ia’na  te  haapii  atu  i  te  mau  peresibutero,  te  mau 
tahu‘a,  te  mau  haapii,  te  mau  diakono,  te  papai  parau,  te  aratai 
haapiiraa,  e  te  aratai  tuahine  i  ta  ratou  ohipa. 

2.  Tei  ia’na  te  hi‘opoa  noa  i  te  Ekalesia’toa,  ia  faatere- 
maitai-hia  te  mau  ohipa’toa  i  roto  i  te  Ekalesia  ra. 

3.  E  hi‘opoa  oia  i  te  ohipa  bapetizoraa,  te  tuuraa  rima, 
haamaitairaa  aiii,  e  te  mau  ohipa’toa  ia  ravehia  i  roto  i  te  amaa 
Ekalesia,  iaore  taua  mau  ohipa  ra  ia  ravehia  ma  te  tia  ore;  ia  rave- 
hia  râ  ma  te  tia  e  te  huru  nehenehe.  Tei  ia’na  te  faatere  i  te  mau 
ohipa,  e  te  hi‘opoa  i  te  mau  peresibutero,  te  mau  tahu‘a,  te  mau 
haapii,  te  mau  diakono,  te  papai  parau,  te  aratai  haapiiraa,  te 
aratai  tuahine,  e  te  peresideni  haapiiraa  Sabati. 

4.  Tei  ia’na  te  faatere  i  te  mau  pureraa  e  au  i  te  aratai  o 
te  Varua  Maitai,  oia  hoi,  te  taio  himene,  e  te  faaue  atu  hoi  i  te 
tahi  ia  pure,  e  te  horoa’tu  i  te  mau  tufaa  a‘oraa  i  te  mau  taeae. 

5.  Tei  ia’na  te  haapao  maitai  i  te  tufaraa  i  te  ohipa  na  te 
Ekalesia,  eiaha  ia  tuuhia  te  mau  ohipa  i  nia  i  te  taata  hoê,  a  faa- 
ere  atu  ai  i  te  tahi,  ia  faaau-maite-hia  râ  ma  te  autahu‘araa’toa  ra. 

6.  Tei  ia’na  te  haapii  atu  e  faataa’tu  hoi  i  te  Evanelia  i  te 
hora  e  au  e  te  hora  au  ore. 

7.  Tei  ia’na  hoi  te  tiai  maite  i  te  Ekalesia  mai  te  o’na  e 
tiai  i  ta’na  tao‘a  ia  ore  ia  ino,  mai  te  imi  noa  i  te  mau  ravea’toa  e 
faatupuhia’i  te  itoito  i  roto  i  te  mau  melo. 

8.  E  tia  ia’na  i  te  tuu  i  te  rima  no  te  horoaraa’tu  i  te  Varua 
Maitai,  e  te  faariroraa  i  te  taata  ei  melo  no  te  Ekalesia,  e  no  te 
liaamaitairaa  aiu. 

9.  E  tia  ia’na  ia  haamaitai  i  te  oroa  o  te  Fatu. 

10.  E  tia  ia’na  ia  faatoroa’tu  ia  vetahi  atu  â  peresibutero,  e 
te  tahu‘a,  e  te  haapii,  e  te  diakono.  Eiaha  râ  te  taata  ia  faatoroa- 
hia  maori  râ  i  roto  i  te  hoê  o  na  amuiraa  rarahi  o  te  Ekalesia,  mai 
te  mea  aita  e  mitionare  faaue  o  reira. 

11.  Ua  hau  te  toroa  o  te  mitionare  faaue  (hitu  ahuru)  i  te 
toroa  peresibutero  tiai.  E  no  reira,  i  te  mahana  e  tapae  te  miti- 
onare  faaue  i  te  fenua,  e  tuu  atu  ai  te  peresibutero  tiai  i  te  mau 

ohipa  atoa  i  roto  i  to’na  rima,  a  na  ô  atu  ai,  “Tei  ia  oe  te  faatere 
i  te  ohipa  o  te  Ekalesia.” 

12.  Mai  te  mea  te  parahi  nei  te  Ekalesia  mai  te  hau,  e  ore 
te  mitionare  faaue  e  farii  i  taua  mau  oliipa  faatere  ra. 

TE  OHIPA  A  TE  PAPAI  PARAU. 

1.  Tei  ia’na  te  haapao  maite  i  te  buka  Ekalesia. 

2.  Tei  te  papai  parau  te  papai  i  te  mau  leta  no  te  Ekalesia. 

3.  Tei  ia’na  te  haapao  maite  i  te  mau  leta’toa  e  papaihia 
mai  i  te  Ekalesia,  a  tuatapapa’tu  hoi  ia  ratou  ia  ore  ia  moe. 

4.  Tei  ia’na  te  papai  pinepine  atu  i  te  parau  api  i  te  pere- 
sideni  o  te  Ekalesia  mai  te  faaite  atu  i  te  huru  o  te  amaa. 

5.  la  bapetizohia  te  taata,  tei  ia’na  te  papai  i  roto  i  te  buka 
o  te  Ekalesia  i  to’na  i‘oa,  te  i‘oa  o  na  metua,  i  fanau  ai,  te  mahana, 
te  avae,  te  matahiti,  e  te  fenua  i  bapetizohia’i;  i  te  i‘oa  ote  orome- 
tua  o  tei  bapetizo  ia’na;  te  mahana,  te  avae,  te  matahiti  i  tuu- 
hia’i  te  rima,  te  i‘oa  o  te  orometua  tei  auvaha  i  te  tuuraa  rima;  a 
papai  hoi  i  te  tahi  hoho‘a  i  te  peresideni  i  Papeete,  Tahiti. 

6.  Ia  haamaitaihia  te  tamarii,  tei  ia’na  te  papai  i  te  i‘oa  o 
na  metua,  te  mahana,  te  avae,  te  matahiti,  e  te  fenua  i  haamaitai- 
hia’i  oiara;  e  te  i‘oa  o  te  orometua  o  tei  auvaha  i  te  haamaitairaa, 
a  papai  ai  i  te  reira  i  roto  i  te  buka  o  te  Ekalesia;  a  hapono  atu 
hoi  i  te  tahi  hoho‘a  i  te  peresideni  i  Papeete,  Tahiti. 

7.  Ia  faatoroahia  te  taata,  a  papai  i  te  mahana,  te  avae,  te 
matahiti,  e  te  fenua  hoi  i  faatoroahia’i  oia  ra,  te  toroa,  e  te  oro- 
metua  o  te  faatoroa  ia’na  ra,  a  papai  atu  ai  hoi  i  te  tahi  hoho‘a 
i  te  peresideni  i  Papeete,  Tahiti. 

8.  Ia  pohe  te  taata,  tei  ia’na  te  papai  i  roto  i  te  buka  o  te 
Ekalesia  i  te  mahana,  te  avae,  te  matahiti,  e  te  fenua  i'pohe  ai,  a 
hapono  atu  ai  i  te  tahi  hoho‘a  i  te  peresideni  i  Papeete,  Tahiti. 

9.  Tei  ia’na  te  papai  papu  i  te  mau  ohipa’toa  e  ravehia,  i 
roto  i  te  buka  o  te  Ekalesia. 

10.  Tei  ia’na  te  papai  i  te  i‘oa  o  te  feia’toa  o  tei  aufau  mai  i 
te  moni  no  tera  ohipa  e  no  tera  ohipa,  e  te  rahi  o  te  moni  i  aufau- 
hia  e  ratou  ra,  i  roto  i  te  buka  moni  no  te  Ekalesia. 

NO  TE  TAPEARAA  OHIPA. 

1.  Aita  e  au  i  te  diakono,  te  haapii,  te  tahu‘a,  e  te  peresi- 
butero  e  tapea  i  te  toroa  o  te  hoê  taata  i  te  Ekalesia;  na  te  pere- 
sibutero  tiai  râ  taua  ohipa  ra.  Aita  atoa  e  tia  i  te  hoê  taata  toroa 
i  te  hoê  amaa  e  tapea  i  te  ohipa  no  te  hoê  taata  i  te  tahi  amaa  ê 
ra.  Ia  ite  râ  te  hoê  o  outou  i  te  hoêtaeae,  aore  râ  i  te  hoê  tuahine 
i  te  rave  i  te  hara,  a  faaite  atu  outou  i  taua  hara  ra  i  te  peresibu- 
tero  tiai  no  taua  amaa  ra  o  taua  taata  ra. 

NO  TE  OROA  0  TE  FATU. 

1.  E  haaputuputu  te  feia  mo‘a  i  te  mau  Sabati  atoa  e  amu 
i  te  oroa  ei  haamana‘oraa  i  te  tino  e  te  toto  o  te  Fatu  ra. 

2.  Na  tahu‘a  e  piti  e  haamaitai  i  taua  oroa  ra.  Na  te  hoê 
e  haamaitai  i  te  pane,  e  na  te  tahi  e  haamaitai  i  te  pape. 

3.  E  tia  i  te  mau  toroa’toa  i  te  autahu‘araa  Melehizedeka  i 
te  rave  i  taua  ohipa.  Ua  tia  te  haapii  e  te  diakono  i  te  faaamu  i 
te  oroa  i  te  Ekalesia;  eiaha  râ  ratou  e  haamaitai  i  taua  oroa  ra. 
E  na  mua  te  faaamuraa  i  te  oroa  e  te  faainuraa  i  te  pape,  e  na 
muri  te  tufaa  a‘oraa  i  te  Evanelia.  . 


Te  Haapiiraa  SalPeiti. 


1.  Ua  au  e  faatiahia  te  hoê  haapiiraa  Sabati  i  te  mau  amaa 
atoa,  mai  te  mea  te  parahi  ra  te  tahi  mau  tamarii  e  te  mau  taata 
paari  e  au  no  te  faatupuraa  i  te  haapiiraa,  ia  tia  ia  ratou  ia  haapii 
i  te  Evanelia  mai  tei  haapiihia  e  te  Mesia  ra,  e  mai  tei  heheuhia 
mai  i  teie  nei  anotau  na  roto  i  te  peropheta  ra  o  Iosepha  Semita, 
ia  tupu  i  te  faaroo  ora  i  te  ohipa  a  te  Atua  i  rotopu  i  to  te  ao  nei. 
Ia  tufahia  i  na  pdpii  e  toru  noa’tu  mai  tei  au  i  te  mau  taata  i  roto 
i  te  haapiiraa,  e  mai  tei  au  i  to  ratou  ite  e  i  to  ratou  matahiti.  Ia 
maitihia  e  hoê  noa’tu  orometua  no  te  pupii  hoê. 

2.  E  au  ia  maiti  ratou  i  te  mau  taata  toroa  no  te  haapiiraa, 
oia  hoi  te  peresideni  e  na  tauturu  toopiti  no’na,  te  papai  parau,  te 
tiai  buka,  te  tiai  moni,  e  te  mau  orometua  haapii  no  te  mau  piipii. 
E  teie  ta  ratou  ohipa  i  papaihia  i  raro  nei. 

TE  OHIPA  A  TE  PERESIDENI  NO  TE 
HAAPIIRAA  SABATI. 

1.  Tei  te  peresideni  te  hi‘opoa  i  te  mau  ohipa’toa  no  te 
haapiiraa.  Ei  taata  ite  oia  e  te  faaroo  i  te  ohipa  a  te  Atua  e  tia’i, 
e  e  haapao  hoi  i  ta’na  ra  mau  faaueraa. 

2.  Ia  haapao  maitai  oia  i  te  hora  i  faaauhia  no  te  haamata- 
raa  o  te  haapiiraa,  e  ia  hi‘o  maitai  oia  i  te  mau  mea  ia  tae  i  te 
hora  haamataraa. 


3.  Tei  ia’na  i  te  faatere  i  te  haapiiraa,  e  te  hi‘opoa  maite  ia 
haapaohia  ei  orometua  no  te  mau  phph  i  ta  ratou  mau  ohipa,  ia 
ore  te  inaniania  e  te  haapao  ore  i  roto  i  te  haapiiraa. 

4.  E  tei  ia’na  atoa  te  hi‘opoa  maite  ia  tae  mai  te  mau  tama- 
rii  atoa  o  te  amaa  i  te  haapiiraa. 

5.  Ua  au  ia  maitihia,4e  toopiti  tauturu  no’na,  ia  pinepine  oia 
e  na  tauturu  i  te  farerei  i  te  hoê  amuiraa  e  te  feruri  maite  i  te 
mau  mea  e  maitai  ai  te  haapiiraa. 

TE  OHIPA  A  NA  TAUTURU  NO  TE  PERESIDENI. 

1.  Tei  ia  raua  te  faaineine  ia  raua  iho  ia  ineine  raua  no  te 
mau  ohipa.  K  ia  reva  te  peresideni,  tei  ia  raua  te  faatere  i  te 
haapiiraa. 


TE  OHIPA  A  TE  PAPAI  PARAU  NO  TE 
HAAPIIRAA  SABATI. 

1.  Tei  te  papai  parau  te  haapao  i  te  hoê  buka  i‘oa  no  te 
mau  taata  o  te  haapiiraa.  E  tei  ia’na  te  papai  i  te  mau  ohipa  no 
te  haapiiraa  Sabati,  e  e  taio  oia  i  te  mau  minute  i  te  mau  mahana 
Sabati  i  mua  i  to  te  haapiiraa,  ia  fariihia  e  ratou. 

2.  Tei  ia’na  atoa  te  papai  i  taua  mau  minute  ra  i  roto  i  te 
hoê  buka  i  haapaohia  ei  buka  ohipa  no  te  haapiiraa  Sabati  no  te 
amaa.  E  au  ia’na  ia  papai  i  te  parau  faatitiaifaroraa  ia  anihia  oia 
e  te  peresideni,  e  hapono  atu  i  te  peresideni  i  Papeete,  Tahiti; 
vaiiho  râ  i  te  hoê  i  te  amaa. 

3.  Ei  taata  ite  maitai  i  te  papai,  te  papai  parau,  e  to’na 
tauturu.  E  na  taata  itoito  i  te  hi‘opoa  maite,  ia  mâ  e  iâ  nehenehe 
te  mau  buka  i  te  mau  mahana’toa. 

TE  OHIPA  A  TE  TIAI  BUKA  NO  TE 
HAAPIIRAA  SABATI. 

1.  Tei  ia’na  te  tiai,  e  te  haapao  i  te  mau  buka,  e  te  mau 
vea,  ia  ore  ia  moe,  e  ia  ore  ia  faarepohia;  e  ia  horoa’tu  oia  i  te 
hoê  buka,  e  hi‘o  maitai  oia  ia  faaho‘ihia  mai. 

TE  OHIPA  A  TE  TIAI  MONI  NO  TE 
HAAPIIRAA  SABATI. 

I.  Tei  te  tiai  moni  te  haapao  i  te  mau  moni  i  aufauhia  mai, 
e  tei  aufauhia’tu;  e  eiaha  e  horoa’tu  i  te  moni  maori  râ  ia  faaue- 
hia  e  te  peresideni. 

Te  Ariiuira^a  Tualiine. 


1.  Tei  te  mau  amaa  o  te  Ekalesia  te  faatia  i  te  koê  pureraa  % 
no  te  mau  tuahine.  E  amui  ratou  i  te  mau  hebedoma’toa  e  haa- 
pii  ratou  i  te  Evanelia,  e  haapii  atoa  i  ta  ratou  ohipa  tei  papaihia 

i  raro  nei. 

2.  Tei  ia  ratou  i  te  haapao  i  te  ma‘i  e  te  taata  veve  tei 
roto  i  te  Ekalesia,  e  ia  tauturu  i  te  feia  ia  roohia  i  te  ati. 

3.  Mai  te  mea  ua  pohe  te  hoê  taeae,  aore  râ  te  hoê  tuahine 
i  te  ma‘i,  ua  au  ia  ratou  ia  haere  e  tauturu  i  tera  taata  ia  ore  ia 
vaiiho-noa-hia  i  te  maa  ore,  e  ia  ore  ia  ere  oia  i  te  hoê  mea  tei  au 
ia’na  i  faaora  i  to’na  ma‘i.  Ua  au  atoa  ia  ratou  ia  haapao  i  te 
hoê  mahana  i  te  mau  avae  atoa  ei  mahana  amuiraa  no  ratou,  e  ia 
amui  ratou  i  reira  e  rave  i  te  hoê  ohipa  rii  mai  te  hamani  i  te  tau- 
poo,  e  te  ahu  taoto,*e  te  tahi  mau  ohipa  mai  te  reira  te  huru.  Ia 
oti  te  hoê  no  teie  nei  ohipa,  ua  au  ia  hoo  ratou  i  te  reira  ia  roaa  te 
moni  rii  ei  moni  tauturu  i  te  feia  ma‘i  e  te  feia  veve.  Mai  te 
mea  ra  e,  ua  ere  te  hoê  taeae,  e  aore  râ  te  hoê  tuahine  i  te  maa  e 
te  ahu,  e  aore  râ  te  tahi  mau  mea,  ua  tia  i  te  peresideni  e  na  tau- 
turu  no’na  ra  ia  rave  i  te  moni  ei  hoo  i  te  reira  mau  mea  i  hinaaro- 
hia,  e  e  horoa’tu. 

4.  E  maiti  teie  amuiraa  vahine  i  te  hoê  vahine  ei  peresideni 
no  ratou,  e  e  toopiti  vahine  tauturu  no  te  peresideni.  Tei  te 
peresideni  te  faatere  i  te  mau  pureraa  e  te  mau  ohipa’toa  ta  ratou 
e  rave. 

5.  Ua  au  hoi  ia  farerei  pinepine  te  peresideni  e  na  tauturu 
i  roto  i  te  amuiraa  hoê,  ma  te  imi  e  te  feruri  maite  i  te  mau  mea  e 
maitai  ai  te  amuiraa  no  te  mau  tuahine. 

6.  Teie  te  ohipa  a  na  tauturu  toopiti  no  te  peresideni, 
maori  râ  ia  faaineine  ia  raua  iho,  ia  ineine  noa  no  te  mau  ohipa. 
E  ia  reva  te  peresideni,  tei  ia  raua  te  faatere  i  te  mau  amuiraa  no 
te  mau  tuahine,  e  te  mau  ohipa,  e  tae  noa  mai  oia  ra. 

7.  E  maiti  i  te  hoê  vahine  ei  papai  parau.  Tei  te  papai 
parau  te  haapao  i  te  hoê  buka  i‘oa  no  te  amuiraa  tuahine.  E  tei 
ia’na  atoa  i  te  papai  i  te  mau  ohipa,  e  te  mau  minute,  e  ia  taio  oia 
i  te  mau  minute  i  mua  i  to  te  amuiraa  tuahine  ia  fariihia  e  ratou. 

8.  E  mea  tia  ia  maiti  i  te  hoê  vahine  ei  tauturu  i  te 
vahine  o  tei  maitihia  ei  papai  parau. 

9.  E  maiti  i  te  hoê  vahine  ei  tiai  moni  no  te  amuiraa  tua- 
hine.  Tei  te  tiai  moni  te  haapao  i  te  mau  moni  i  aufauhia  mai,  e 
tei  aufauhia’tu;  e  eiaha  e  horoa’tu  i  te  moni,  maori  râ  ia  faaue- 
hia  e  te  peresideniraa.  Ia  tamau  oia  i  roto  i  te  hoê  buka  te  mau 
moni  o  tei  aufauhia  mai,  e  tei  aufauhia’tu.  Ia  rave  oia  i  te  mau 
oliipa  mai  te  nehenehe  e  te  hapa  ore. 

10.  Mai  te  mea  e,  te  vai  ra  te  manao  o  te  peresideniraa,  e 
mea  maitai  ïa  ia  apiti-atoa-hia  te  toroa  papai  parau  e  te  toroa  tiai 
moni  i  te  vahine  o  tei  faarirohia  ei  papai  parau,  ua  tia  roa  ïa. 

11.  E  faataa  atoa  ratou  i  e  toopiti  vahine  ia  faaitoito  haere 
i  te  mau  utuafare  atoa  i  te  mau  avae  atoa  e  farerei  i  te  mautuahine 
ia  ite  e,  ua  polie  te  hoê  i  te  ma‘i,  e  ua  ere  oia  i  te  hoê  mea.  E 
mai  te  mea  ra  e,  ua  rahi  te  ma‘i  i  rotopu  i  te  taata,  e  haere  ratou 
atoa  e  farerei  i  te  feia  ma‘i,  e  e  rave  i  te  mau  ohipa  maitatai  e  tia 
ia  ratou  ia  rave  ia  ore  ia  ino  te  hoê  i  roto  i  te  feia  mo‘a. 

12.  Ia  pohe  roa  te  hoê  melo,  ua  au  roa  ia  haere  ratou  ei  tau- 
turu  i  te  feia  oto  i  to  ratou  hora  ahoaho,  i  te  faaineineraa  i  te  tino 
pohe  no  te  hunaraa,  e  ia  tauturu  atoa  hoi  i  te  hamaniraai  te  ahu, 
ia  nehenehe  roa  te  mau  mea  no  te  tanuraa. 

Te  Hoe  Parau  A'oraa  i  te 
J^eia,  JVl o‘a 

Ieitihia  No  Roto  i  te  Buka  Fafau. 


PENE  68.  (B.  F.  S.  68:  4.) 

25.  E  teie  nei  mai  te  mea  te  vai  nei  te  mau  metua  na  te 
tamarii  i  roto  i  Ziona,  e  aore  râ  i  roto  i  to’na  mau  mataeinaa  i 
faatiahia,  o  tei  ore  e  haapii  ia  ratou,  a  tae  atu  ai  ratou  i  te  mata- 
hiti  vau,  ia  ite  i  te  parau  o  te  tatarahapa,  e  te  faaroo  i  te  Mesia  i 
te  Tamaiti  a  te  Atua  ora,  e  te  bapetizoraa,  e  te  horoaraa  i  te  Va- 
rua  Maitai,  e  te  tuuraa  rima,  e  riro  te  hara  i  nia  i  te  upoo  o  te 
mau  metua. 

26.  E  riro  hoi  teie  ei  ture  i  to  Ziona  e  te  feia  no  to’na  mau 
mataeinaa  i  faatiahia  ra. 

27.  E  bapetizohia  ta  ratou  mau  tamarii  ia  matara  ta  ratou 
hara,  e  e  farii  atoa  i  te  tuuraa  rima  ia  tae  ratou  i  te  matahiti  vau. 

28.  E  haapii  atoa  ratou  i  ta  ratou  mau  tamarii  ia  pure,  e 
haere  tia  i  mua  i  te  Fatu. 

29.  E  e  haamana‘o  atoa  to  Ziona  i  te  mahana  Sabati  ia  haa- 
mo‘a  i  te  reira. 

30.  E  e  haamana‘o  atoa  Ziona  i  ta  ratou  ohipa  no  te  mea  ua 
haapaohia  ratou  ia  ohipa  ma  te  haapao  maitai,  e  haamana‘ohia 
hoi  te  taata  fatau  i  mua  i  te  Fatu. 

31.  E  teie  nei,  aita  vau,  te  Fatu,  i  mauruuru  i  to  Ziona  i  tei 
rotopu  hoi  ia  ratou  te  taata  fatau,  e  te  tupu  noa  ta  ratou  tamarii  i 
roto  i  te  ohipa  ino,  e  aita  atoa  ratou  e  imi  maite  i  te  tao‘a  mure 
ore;  ua  i  râ  to  ratou  mata  i  te  nounou. 

33.  Eiaha  roa  te  tia  te  reira,  e  ia  faaorehia  ïa  te  reira  mai 
roto  ia  ratou  e  tia’i.  Ia  haamana‘ohia  te  taata  tei  ore  e  haapao  i 
ta’na  mau  pure  i  mua  i  te  Fatu  i  te  tau  mau  i  mua  i  te  haava  o 
to’u  feia. 

34.  E  mea  mau  e  te  haapao  maitai  teie  mau  parau;  e  teie 
nei  eiaha  e  faahapa  i  te  reira,  e  eiaha  e  iriti  ê  atu  i  te  tahi  pae  no 
te  reira. 

PENE  20.  (B.  F.  S.  17:  18-20.) 

68.  Te  Ohipa  a  te  Mau  Melo  o  te  Ekalesia  i  Muri  A‘e 
i  To  Ratou  Bapetizoraa. — Ia  roaa  i  te  mau  peresibutero  e  aore 
râ  i  te  mau  tahu‘a  te  tau  e  au  i  te  tatararaa  i  te  mau  mea  atoa  i  te 
Ekalesia  o  te  Mesia  i  tei  au  maitai  ia  ratou  e  tia’i,  hou  ratou  e 
rave  ai  i  te  oroa  o  te  Fatu,  e  hou  ratou  e  roaa’i  te  haamaitairaa  e 
te  tuuraa  rima  a  te  mau  peresibutero  ia  nehenehe  te  mau  mea’toa 
i  te  raveraahia. 

69.  E  na  roto  i  te  haerea  paieti  e  te  parau-tia  te  mau  taata 
o  te  Ekalesia  e  faaite  i  te  mau  peresibutero  i  to  ratou  auraa  i  te 
reira,  ia  au  ta  ratou  ohipa  e  to  ratou  faaroo  i  te  parau  papaihia, 
ma  te  haerea  parau-tia  i  mua  i  te  aro  o  te  Fatu. 

70.  Te  mau  melo  o  te  Ekalesia  e  tamarii  ta  ratou,  e  hopoi  ia 
ratou  i  ta  ratou  tamarii  i  te  peresibutero  e  i  mua  i  te  aro  o  te 
Ekalesia,  e  na  te  peresibutero  e  tuu  i  to  ratou  rima  i  nia  iho  ia 
ratou  i  te  i‘oa  o  Iesu  Mesia,  e  e  haamaitai  ia  ratou  i  to’na  i‘oa. 

71.  Eiaha  e  farii  i  te  hoê  taata  i  roto  i  te  Ekalesia  a  te 
Mesia  tei  ore  i  tae  i  te  matahiti  e  haapao  ai  te  Atua  i  ta  ratou 
ohipa,  e  tei  ore  e  tia  ia  ratou  te  tatarahaparaa. 

PENE  42.  (B.  F.  S.  42:  23.) 

87.  E  ia  rave  oia  i  te  tahi  noa’tu  hara,  e  tuuhia’tu  ïa  oia  i  te 
ture  a  te  Atua. 

88.  E  ia  faaturori  to  taeae  aore  râ  to  tuahine  ia  oe,  e  aratai 
oe  ia’na  i  te  hoê  vahi  moemoe  ei  reira  orua  ana‘e  ra,  e  ia  fâi  oia 
ra  e  faaitehia  oe  i  reira. 

89.  E  ia  ore  ia  fâi  e  tuu  atu  oe  ia’na  i  te  ekalesia,  eiaha  i  te 
mau  melo,  i  te  peresibutero  râ.  E  ravehia  i  roto  i  te  apooraa, 
eiaha  i  mua  i  to  te  ao. 

90.  E  ia  faaturori  to  taeae,  aore  râ  to  tuahine,  i  te  taata  e 
rave  rahi,  e  faahapahia  ïa  oia  i  mua  i  te  taata  e  rave  rahi. 

91.  E  faaturori  faaite  te  tahi,  e  faahapa-faaite-hia  ïa  oia,  ei 
haamâ  oia.  E  ia  fâi  ore  oia  ra,  e  tuuhia’tu  oia  i  te  ture  a  te 
Atua. 

92.  E  ia  faaturori  te  tahi  i  te  vahi  taata-ore-hia,  e  faahapa- 
hia  ïa  oia  i  te  vahi  taata-ore-hia,  ia  tia  ia’na  ia  fâi  i  te  vahi  taata- 
ore-hia  ia’na  i  tei  faaturorihia,  e  i  te  Atua  hoi  ia  ore  te  Ekalesia 
ia  parau  ino  ia’na. 

93.  E  ia  na  reirahia  ta  oe  haapaoraa  i  te  mau  mea’toa  ra. 

Te  IVIaui  Pure 


PUKE  NO  TE  BAPETIZORAA. 

(0  mea).  No  te  mana  i  tnuhia  mai  ia’u  e  Iesu  Mesia,  te 
bapetizo  nei  au  ia  oe  i  te  i‘oa  o  te  Metua,  e  no  te  Tamaiti,  e  no  te 
Varua  Maitai.  Amene. 

PURE  NO  TE  TUURAA  RIMA. 

(0  mea).  I  te  i‘oa  o  Iesu  Mesia,  e  no  te  maua  o  te  autahu‘a- 
raa  mo‘a,  te  tuu  atu  nei  maua  (aore  râ  matou)  i  to  maua  nei  pue 
rima  i  nia  iho  i  to  oe  na  upoo,  e  te  faariro  nei  maua  ia  oe  ei  melo 
i  te  Ekalasia  a  Iesu  Mesia  i  te  Feia  Mo‘a  i  te  Mau  Mahana  Hopea 
Nei,  e  te  parau  atu  nei  maua  ia  oe  a  farii  mai  oe  i  te  Varua  Mai- 
tai.  Amene. 

PURE  NO  TE  PANE. 

E  te  Atua,  te  Metua  mure  ore,  te  ani  atu  nei  matou  ia  oe  na 
roto  i  te  i‘oa  o  to  Tamaiti  o  Iesu  Mesia,  e  haamaitai  mai  e  e  haa- 
mo‘a  mai  i  teie  nei  pane  na  te  mau  varua  atoa  o  te  rave  mai  nei, 
ia  amu  ratou  i  te  reira  ma  te  haamana‘o  i  te  tino  o  to  Tamaiti  ra, 
e  ia  faaite  ratou  ia  oe,  e  te  Atua,  te  Metua  mure  ore,  e  tia  ia 
ratou  i  te  rave  i  te  i‘oa  o  to  Tamaiti  i  nia  iho  ia  ratou,  e  i  te  haa- 
manao  â  ia’na  e  a  muri  noa’tu,  ma  te  haapao  maitai  i  ta’na  ra 
mau  faaue  ta’na  i  tuu  mai  ia  ratou  ra,  ia  vai  noa  to’na  Varua  i 
roto  ia  ratou  e  a  muri  noa’tu.  Amene. 

PURE  NO  TE  PAPE. 

E  te  Atua,  te  Metua  mure  ore,  te  ani  atu  nei  matou  ia  oe  na 
roto  i  te  i‘oa  o  to  Tamaiti  o  Iesu  Mesia,  e  haamaitai  mai  e  e  haa- 
mo‘a  mai  i  teie  nei  pape  na  te  mau  (varua  atoa  o  te  inu  mai  nei,  ia 
inu  ratou  i  te  reira  ma  te  haamana‘o  i  te  toto  o  to  Tamaiti  i  haa- 
maniihia  no  ratou  ra,  ia  faaite  ratou  ia  oe,  e  te  Atua,  te  Metua 
mure  ore,  e  haamana‘o  â  ratou  ia’na  e  a  muri  noa’tu,  ia  vai  noa 
to’na  Varua  i  roto  ia  ratou.  Amene. 


PURE  NO  TE  EAATOROARAA. 

(0  mea).  I  te  i‘oa  o  Iesu  Mesia,  e  no  te  mana  o  te  auta- 
hu‘araa  i  tuuhia  mai  ia’u  (aore  râ  maua,  matou),  te  horoa  atu  nei 
au  ia  oe  i  te  autalm‘araa  a  Aarona  (aore  râ  Melehizedaka) ,  e  te 
faatoroa’tu  nei  au  ia  oe  i  te  toroa  ra  ei  (mea)  i  roto  i  te  autahu‘a- 
raa  a  (mea).  Amene. 

PURE  NO  TE  HAAMAITAIRAA  AIU. 

E  to  matou  Metna  i  te  ao  ra,  i  te  i‘oa  o  Iesu  Mesia,  te  hii  nei 
au  i  teie.  nei  aixi  i  to’u  nei  pue  rima,  e  te  topa’tu  nei  au  i  te  io‘a 
ra,  (o  mea)  i  nia  iho  ia’na  ra;  ia  itehia  oia  e  te  taata’toa  i  taua 
i‘oa  ra.  E  te  pure  atu  nei  au  i  te  Atua  ia  baamaitai  mai  ia  oe,  e 
e  tiai  hoi  ia  oe  e  a  muri  noa’tu.  Amene. 

PURE  NO  TE  FAATAHINURAA. 

(0  mea).  I  te  i‘oa  o  Iesu  Mesia,  e  no  te  mana  o  te  autahu‘a- 
raa,  te  faatahinu  nei  au  ia  oe  i  teie  nei  olive  mo‘a  i  liaamaitaihia 
no  te  faaoraraa  i  te  feiama‘i;  e  te  ani  atu  nei  au  i  te  Atua,  te 
Metua  mure  ore  ra,  ia  haamaitai  mai  i  teie  nei  faatahinuraa  orive, 
ia  faataa  ê  atu  i  to  oe  mau  ma‘i  atoa  ra  i  rapae,  e  ia  faaorahia  oe. 
Te  rave  nei  au  i  teie  nei  faatahinuraa  i  te  i‘oa  o  Iesu  Mesia. 
Amene. 

PURE  NO  TE  HAAMAURAA  I  TE  FAATAHINURAA. 

(0  mea).  I  te  i‘oa  o  Iesu  Mesia  ra,  e  no  te  mana  o  te  auta- 
hu‘araa  i  tuuhia  mai  ia  maua  [aore  râ  matou],  te  tuu  atu  nei 
maua  i  to  maua  nei  pue  rima  i  nia  iho  i  to  oe  na  upoo,  e  te  haa- 
mau  nei  maua  i  teie  nei  faatahinuraa  i  faatahinuhia’i  ia  oe  ra.  E 
te  ani  atu  nei  maua  i  te  Atua,  ia  haamau  i  teie  nei  faatahinuraa 
olive  i  te  ao  ra,  e  ia  tiahi  ê  atu  i  to  oe  ra  mau  huru  ma‘i  atôa  i  rapae, 
e  ia  ora  roa  oe;  e  no  te  mana  o  te  autahu‘araa,  te  faaue  atu  nei 
maua  i  teie  nei  ma‘i  e  haere  i  rapae,  mai  roto  atu  i  to  tino  na,  e  i 
teie  nei  vahi.  E  te  rave  nei  maua  i  teie  nei  haamauraa  i  te  i‘oa 
o  Iesu  Mesia  ra.  Amene. 

PURE  NO  TE  HAAMAITAIRAA  OLIVE. 

E  te  Atua,  te  Metua  mure  ore,  te  tuu  atu  nei  maua  [aore  râ 
matou]  i  teie  nei  mohina  olive  i  iritihia,  e  i  te  i‘oa  o  Iesu  Mesia  te 
haamaitai  e  te  haamo‘a  mai  maua  i  teie  nei  olive  no  te  faaoraraa 
i  te  feia  o  tei  pohe  i  te  ma‘i;  e  te  ani  atu  nei  maua  ia  oe,  to  matou 
Metua,  ia  iriti  ê  atu  i  te  mau  mea  no  roto  mai  i  teie  nei  olive,  o 
tei  ore  e  au  i  te  feia  ma‘i,  e  ia  tauturuhia  mai  i  te  mau  faatahinu- 
raa  e  to  Varua.  E  te  ani  atu  nei  maua  ia  oe  ia  haamau  e  ia  faa- 
tia  teie  i  te  ao  ra,  e  te  rave  nei  maua  i  teie  no  te  mana  o  te  auta- 
hu‘araa  mo‘a,  e  i  te  i‘oa  o  Iesu  Mesia.  Amene. 

Safoati  Haapaeraa  Maa. 


Ua  haapaohia  e  te  Ekalesia  te  Sabati  matamua  i  roto  i  te  mau 
avae  atoa  ei  Sabati  haapaeraa  maa  e  te  pure.  E  Sabati  tura  rahi 
hoi  te  reira,  e  no  reira  e  haapao  maite  te  mau  amaa  Ekalesia  i  te 
reira  e  tia’i.  Teie  te  haapaoraa  tia,  ia  haapae  ratou  i  te  maa  mai 
te  ahiahi  mahana  maa  ra  e  tae  noa’tu  i  te  otiraa  i  te  pureraa  iriti- 
raa  mana‘o  i  te  ahiahi  Sabati. 

Tei  te  peresibutero  tiai  no  te  mau  amaa  Ekalesia  atoa  i  te 
haapao  i  te  tahi  bapetizoraa  i  te  ahiahi  mahana  maa  i  mua  a‘e  i  te 
Sabati  haapaeraa  maa,  e  aore  râ  1  taua  mahana  Sabati  haapaeraa 
maa  ra.  Ei  reira  e  bapetizo  i  te  mau  tamarii  o  tei  tae  i  te  vau 
o  te  matahiti,  e  i  mua’tu  hoi,  e  te  tahi  atu  â  mau  taata,  mai  te  mea 
ua  hinaaro  ratou  ia  bapetizohia.  Eiaha  te  mau  amaa  e  tiai 
noa  i  te  tahi  amuiraa  rahi  Ekalesia  ia  hopoihia’tu  to  ratou  mau 
tamarii  i  reira  ia  bapetizohia. 

Ua  haapaohia  te  pureraa  ahiahi  Sabati  haapaeraa  maa  ei 
iritiraa  mana‘o  no  te  amuiraa  Ekalesia.  Ei  reira  e  iritihia’i  te 
mau  mana‘o  maitatai  e  tia’i.  E  haapao  i  roto  i  te  pureraa  iritiraa 
mana‘o  te  mau  mea  o  tei  papaihia  i  raro  nei: 

1.  Te  oroa  o  te  Fatu. 

2.  Te  tuuraa  rima  no  te  faariroraa  i  te  mau  taata  i  bape- 
tizohia  ei  melo  i  roto  i  te  Ekalesia,  e  no  te  horoaraa’tu  i  te  Varua 
Maitai  ia  ratou. 

3.  Haamaitairaa  aiu. 

4.  Haamaitairaa  olive. 

5.  E  te  tahi  atu  â  mau  ohipa  tia,  mai  te  faatahinuraa  i  te 
feia  ma‘i,  etc.,  mai  te  mea  te  vai  ra. 

6.  Iritiraa  mana‘o  no  te  mau  taeae  e  te  mau  tuahine. 

AUFAURAA  MONI  I  TE  SABATI  HAAPAERAA  MAA, 

0  Tei  Parauhia  Ra  e,  Ei  Tusia  Haapaeraa. 

1.  E  aufau  atu  te  Ekalesia  atoa  o  tei  haapae  i  te  maa  i 
i  taua  mahana  ra  e  tia’i. 

2.  E  aufau  ratou  i  te  moni  ei  mono  i  te  maa  i  haapaehia  e 
ratou  i  taua  mahana  ra,  riro  atura  taua  haapaeraa  maa  no  ratou 


ra  ei  oaoaraa  110  te  feia  o  tei  vai  noa  ra  i  roto  i  te  man  ati  huru  rau. 

3.  E  te  moni  o  tei  aufauhia  e  ratou  i  taua  mahana  ra,  ei 
tusia  haapaeraa  aroha  ïa  na  te  feia  o  tei  roohia  i  te  ma‘i,  tei  paru- 
paru,  e  tei  ruhiruhia. 

4.  Tei  te  peresideni  te  haapao  i  taua  aufauraa  ra. 

5.  E  maiti  oia  i  te  tahi  taata  tiai  moni. 

6.  Tei  te  tiai  moni  te  haapao  i  te  mau  moni  i  aufauhia  mai, 
e  tei  aufauhia’tu,  e  e  papai  oia  i  te  reira  i  roto  i  te  hoê  buka. 

7.  Eiaha  roa  e  horoa’tu  i  te  moni,  maori  râ  ia  faauehia 
e  te  peresideni. 


N  o  te  Hunaraa  i  te  Tino  Polie. 


E  faatiahia  i  roto  i  te  mau  amaa  no  te  Ekalesia  i  Oteania  nei 
teie  nei  haapaoraa  no  te  hunaraa  ma‘i: 

1.  E  horoi  e  ia  mâ  maitai  te  tino  pohe. 

2.  la  faaahuhia  te  tino  pohe  i  te  ahu  uouo  mâ  maitai  ra. 
Eiaha  ia  tuu  i  te  mau  mea  marau,  e  te  mau  ahu  repo,  e  te  tahi  atu 
â  mau  tao‘a  na’na  ra  i  roto  i  te  afata  i  pihaiiho  i  te  tino  pohe. 

3.  E  maiti  te  peresideni  i  na  taata  afai  i  te  afata  o  te  tino 

pohe. 

4.  E  haaputuputu  te  peresideni,  aore  râ  te  taata  faatere  i 
raro  a‘e  ia’na,  e  te  Ekalesiaatoa  i  te  fare  i  vaiihohia’i  te  tino  pohe. 

5.  E  faatiahia  te  tahi  pureraa  poto  i  reira,  oia  hoi  ia  hi- 
mene  e  ia  pure  hoi,  tirara  ïa. 

(5.  E  mai  te  mea  e,  aita  to  reira  ei  fare  pureraa,  e  faaoti 
roa  i  te  pureraa  i  reira;  oia  hoi  e  himene,  e  e  pure,  e  te  a‘oraa  i  te 
evanelia,  e  e  faaite  i  te  mau  parau  maitai  o  te  au  no  te  poheraa 
taata,  e  te  tamahanahanaraa’tu  i  te  aau  oto  no  te  mau  fetii. 

7.  Ei  reira,  e  afaihia  mai  te  tino  pohe  i  te  fare  pureraa, 
mai  te  peehia  mai  i  te  mau  fetii  e  te  Ekalesia  atoa. 

8.  Ei  reira,  e  haamatahia’i  te  pureraa,  mai  te  himene,  te 
pure,  te  taioraa  parau,  e  te  faaiteraa  i  te  mau  ohipa  maitatai  ta- 
mahanahanaraa  i  te  fetii,  e  te  a‘oraa  evanelia,  e  himene,  e  e 
pure  hoi. 


16 


NO  TE  AFAIRAA’TU  I  TE  MENEMA. 

1.  Mai  te  mea  e  afaihia’tu  te  afata  tino  pohe  i  nia  i  te 
pereoo,  te  reira  ïa;  aita  râ  ia  afai-rima-noa-hia  e  te  taata.  Na  te 
peresideni  amaa  te  aratai  i  te  haereraa’tu  i  te  menema.  Tei  muri 
iho  ia’na  ra  te  pereoo  tino  pohe.  E  tei  muri  iho  i  te  reira  te  mau 
fetii  mai  te  peehia  mai  e  te  Ekalesia  e  te  mau  hoa  atoa. 

E  IA  TAE  ATU  AI  I  TE  MENEMA. 

1.  Ia  tuuhia  te  afata  i  to’na  vairaa  mau,  mai  te  haapao 
maite  i  te  upoo  i  te  pae  o  te  mairiraa  o  te  mahana. 

2.  Ei  reira  efaaihia  te  apoo  i  te  repo,  e  ia  oti  nehenehe  roa. 

3.  E  himene  i  te  tahi  himene  au  no  te  hunaraa  tino  pohe. 

4.  A  pure  i  te  pure  haamaitai  i  te  vairaa  o  te  tino  pohe. 

TE  MAU  PARAU  HAAMARAMARAMA. 

1.  E  tia  noa  ia  ravehia  te  mau  mea  no  te  fare  pureraa  i  te 
vahi  i  vaiihohia’i  te  tino  pohe. 

NO  TE  HOE  A‘E  TUMU. 

1.  Mai  te  mea  ua  ino. 

2.  Mai  te  mea  ei  ma‘i  pe. 

3.  Mai  te  mea  ua  mairi  te  fare  pureraa  i  muri,  e  e  area 
maoro. 

4.  Mai  te  mea  aita  to  reira  ei  fare  pureraa. 

5.  E  rave  te  Ekalesia  i  te  ohipa  hunaraa  ma‘i  no  te  mau 
taata  i  rapae  i  te  Ekalesia  i  te  ma*u  haapaoraa  e  au,  mai  te  mea  e, 
ua  anihia  mai. 

TEI  OPANIHIA. 

1.  Te  mau  taata  haere  noa  ma  te  ineine  ore. 

2.  Te  mau  tamarii  ahu  hupehupe,  haere  hauti  noa. 

Te  Mau  Parau  TVlatam ua 
no  te  Faaroo 

O  TE  EKALESIA  A  IESU  MESIA  I  TE  PEIA 
,MOlA  I  TE  MAU  MAHANA  HOPEA  NEI. 


1.  Te  faaroo  nei  matou  i  te  Atua  te  Metua  mure  ore,  e  i 
ta’na  Tamaiti  ia  lesu  Mesia,  e  i  te  Varua  Maitai  hoi. 

Te  Huru  o  te  Atua. — Gen.  i.  26,  27;  v.  1;  ix.  6;  xviii;  xxxii. 
24-30;  Exo.  xxiv.  9,  11;  xxxiii.  9-11,  20-23;  Num.  xii.  7, 
8;  Ioa.  v.  19,  20;  Ohi.  vii.  55,  56;  Phil.  ii.  5-8;  Heb.  i.  3. 
Te  Huru  O  te  Mesia. — Mat.  iii.  17;  Ioa.  v.  26,  27;  xv;  xvi;  xvii; 
I  Tim.  ii.  5;  I  Ioa.  v.  7. 

Te  Varua  Maitai. — Isa.  xi.  1-3;  lxi.  1;  Mat.  iii.  16;  Mar.  i.  10; 
Luk.  iii.  22;  Ioa.  i.  32,  33;  xvi.  13,  14;  Ohi.  i.  5;  ii.  4; 
viii.  17-19;  xix.  2-6. 

2.  Te  faaroo  nei  matou  e,  e  faautuahia  te  taata  atoa  no  ta 
ratou  iho  ra  mau  hara,  eiaha  râ  no  te  hara  a  Adamu. 

Ier.  xvii.  10;  Eze.  xviii.  20;  Mat.  xii.  36,  37;  xvi.  27;  II  Kor.  v. 
10;  Apo.  xx.  12-15. 

3.  Te  faaroo  nei  matou  e,  no  te  taraehara  a  te  Mesia  ra  e 
ora  ai  te  taata  atoa  o  tei  haapao  i  te  mau  ture  e  te  mau  faaueraa  o 
te  Evanelia  nei. 

Isa.  liii;  Ohi.  iv.  12;  Rom.  v.  12-19;  I  Kor.  xv.  21,  22;  I  Ioa. 
i.  7-10. 

4.  Te  faaroo  nei  matou  e,  o  taua  mau  faaueraa  ra;  te 
matamuaraa,  o  te  faaroo  ïa  i  to  tatou  Fatu  ia  Iesu  Mesia;  te  piti 
ra,  te  tatarahaparaa  ïa;  te  toru  ra,  te  bapetizoraa  ïa  i  raro  i  te 
pape  ia  matara  te  hara;  te  maha  ra,  te  tuuraa  rima  ïa  no  te 
horoaraa’tu  i  te  Varua  Maitai. 

No  te  Faaroo. — Heb.  xi;  Rom.  i.  16,  17;  x.  14,  15;  Iak.  ii. 
14-26. 

No  te  Tatarahapa. — Mar.  xvi.  15,  16;  Ohi.  ii.  38,  39;  II  Kor.  vii. 
9,  10;  Isa.  lv.  6,7;  Eph.  iv.  25-32;  Luk.  xiii.  3;  Mat.  iv.  17. 

No  te  Bapetizoraa.— Ioa.  iii.  5;  Heb.  vi.  1,  2;  Rom.  vi.  4,  5; 
Kol.  ii.  12. 

No  te  Tuuraa  Rima,— Ohi.  viii.  14-17;  xix.  1-6. 

5.  Te  faaroo  nei  matou  e,  ei  taata  maiti-mau-hia  e  te  Atua 
na  roto  i  te  tohu,  e  te  tuuraa  o  te  rima  o  te  feia  toroa  e  tia’i,  ia 
a‘o  i  te  Evanelia  e  ia  faatere  i  te  mau  ohipa  no  to’na  ra  toroa. 

Mar.  iii.  14;  Ioa.  xv.  16;  xvii.  18;  Ohi.  xiii.  1-4;  xiv.  23;  Rom. 
x.  14,  15;  Gal.  i.  8-16;  I  Tim.  ii.  7;  Heb.  iii.  1;  v.  4-10; 
I  Pet.  ii.  5-9;  Apo.  v.  9,  10. 

6.  Te  faaroo  nei  matou  i  te  tuuraa  o  te  mau  toroa  i  roto  i 
te  Ekalesia  nei,  mai  tei  tuuhia  mai  i  roto  i  te  Ekalesia  i  mutaai- 
hora;  oia  hoi  te  mau  aposetolo,  te  mau  peropheta,  te  mau  oro- 
metua,  te  mau  haapii,  e  te  mau  tauturu. 

Te  Mau  Toroa.— I  Kor.  xii;  Eph.  ii.  19-22;  iv. 

Te  Aposetolo. — Luk.  vi.  13;  Ohi.  xiv.  4,  14;  Eph.  ii.  20;  iv. 
11-14;  I  Kor.  xii.  28,  29. 

Te  Peropheta. — Ohi.  xi.  27,  28;  I  Kor.  xii.  28,  29;  xiv.  29. 
Eph.  ii.  20;  iv.  11-14. 

Te  Tahu‘a  Rahi.— Heb.  iii.  1;  iv.  14;  v.  1,  5;  x.  21. 

Te  Hitu  Ahuru. — Luk.  x.  1-17. 

Te  Peresibutero. — Ohi.  xiv.  23;  xv,  6;  xx.  17;  I  Tim.  v.  17; 
I  Pet.  v.  1;  Apo.  iv.  4. 

Te  Episekopo.— Phil.  i.  1;  I  Tim.  iii.  1,  2;  Tit.  i.  7. 

Te  Tahu‘a. — Luk.  i.  5;  I  Pet.  ii.  5;  Rev.  i.  6;  v.  10;  xx.  6. 

Te  Haapii. — Ohi.  xiii.  1;  Rom.  xii.  7;  I  Kor.  xii.  28. 

Te  Diakono. — Phil.  i.  1;  I  Tim.  iii.  8. 

7.  Te  faaroo  nei  matou  i  te  parau  êê,  te  tohu,  te  heheuraa 
parau,  te  orama,  te  faaoraraa  o  te  ma‘i,  e  i  te  iritiraa  o  te  parau 
êê,  etc. 

Mar.  xiv.  15-20;  loa.  xiv.  12;  Ohi.  ii.  17;  I  Kor.  xii;  I  Thes.  v. 
19,  20;  Iak.  v.  14,  15. 

8.  Te  faaroo  nei  matou  e,  o  te  Bibilia  ra  o  te  parau  mau  ïa 
a  te  Atua,  ia  tia  te  iritiraahia  mai;  e  te  faaroo  atoa  nei  hoi  ma- 
tou  e  te  Buka  a  Moromona  ra  o  te  parau  mau  ïa  a  te  Atua. 

Te  Buka  a  Moromona. — Isa.  xxix.  4,  9-24;  Sal.  lxxxv.  10-13; 
Eze.  xxxvi.  15-28;  Hos.  viii.  12;  Ioa.  x.  16. 

9.  Te  faaroo  nei  matou  i  te  mau  parau  i  heheuhia  mai  e  te 
Atua  i  mutaaihora,  e  te  mau  parau  ta’na  e  heheu  mai  i  teie  nei, 
e  te  faaroo  nei  hoi  matou  e,  e  riro  â  oia  i  te  heheu  mai  i  te  hoê 
atu  â  mau  parau  maitai  e  te  faufaa  rahi  i  to’na  ra  basileia. 

Eze.  xx.  35,  36;  Ioe.  ii.  28,  29;  Amo.  iii.  7;  Mk*.  ii.  6,  7;  Mal.  iii. 
1-4;  iv;  Ohi.  ii.  17,  18;  lak.  i.  5,  6;  Apo.  xiv.  6. 

10.  Te  faaroo  nei  matou  i  te  haaputuputu-hua-raa  o  Iseraela, 
e  i  te  faaho‘iraa  mai  o  na  opu  tino  ahuru  i  moe  ra.  E  e  faatiahia 
o  Ziona  i  nia  i  teie  nei  fenua  (i  Amerika).  E  e  parahi  tino  mai 
hoi  te  Mesia  ei  arii  i  nia  iho  i  te  fenua  nei.  E  e  faaapïhia  hoi  te 
fenua  nei,  e  e  faaho‘ihia  mai  te  hanahana  o  to’na  huru  para- 
daiso  ra. 

Te  H^aputuputuraa  o  Iseraela.— Isa.  ii.  2,  3;  xliii.  5-9;  Ier. 
iii.  14,  15;  Eze.  xx.  33-38;  Mat.  xxiv.  31;  Ioa.  xi.  52;  Apo. 
xviii.  4. 

11.  Te  haamori  nei  matou  i  te  Atua  Mana-hope  mai  tei  au  i 
te  aau  nei,  e  e  faatia’tu  hoi  ia  na  reira  atoa  te  taata  atoa  ia  haa- 
mori,  noa’tu  te  huru,  e  te  vahi,  e  te  mea  ta  ratou  i  hinaaro  ra. 

12.  Te  faaroo  nei  matou  e,  ia  aurarohia  te  mau  arii,  te  mau 
peresideni,  te  mau  faatere  hau,  e  te  mau  haava,  ia  haapaohia,  ia 
faaturahia,  e  ia  faatiahia’tu  hoi  te  mau  ture  o  te  fenua  nei. 

13.  Te  faaroo  nei  matou  e,  eiaha  e  eiâ,  eiaha  e  haavare, 
eiaha  hoi  e  taiata,  ei  aau  mâru  ra,  e  te  viivii  ore,  e  te  hamani-mai- 
tai-raa’tu  i  te  taata  atoa.  E  ia  na  ô  tatou  i  te  faaiteraa’tu,  te  pee 
nei  matou  i  te  a‘oraa  a  Paulo:  “Te  faaroo  nei  matou,  e  te  tiai  nei 
hoi  i  te  mau  mea  atoa  nei.”  E  rave  rahi  te  mau  mea  i  faaoro- 
maihia  e  matou,  e  te  hinaaro  nei  hoi  matou  e,  ia  itoito  matou  i  te 
faaoromai  i  te  mau  mea  atoa  ra.  E  mai  te  rnea  te  vai  atura  te 
hoê  mau  mea  tia  ra,  e  te  mau  mea  viivii  ore  ra,  e  te  mau  mea 
popouhia  ra,  e  te  mau  mea  roo  maitatai  ra,  e  feruri  maite  â  ïa 
matou  i  te  reira. — Iosepha  Semita. 

